Kort efter midnat natten til lørdag gik alarmen til Midt- og Vestjyllands Politi, at der var slagsmål på et af værelserne på det kommunale asylcenter i Hanstholm. Det skriver Nordjyske. Det viste sig at være to unge mænd fra Afghanistan, der var kommet i slagsmål, og den ene bed under slagsmålet en del af næsen på kammeraten, oplyser vagtchefen. Det oplyses videre, at ofret, der er 19 år, er under behandling, hvor man forsøger at redde næsen, på Sygehus Thy-Mors, mens den sigtede, der er 20 år, i øjeblikket sidder i arresten i Holstebro. Politiets jurister er ved at afgøre, om der er grundlag for at stille ham for en dommer for at kræve ham varetægtsfængslet.

Referat:
Slagsmål på det kommunale asylcenter i Hanstholm endte med at dele af en næse blev bidt af.